CELEX: C2005/115/23
Language: da
Date: 2005-05-14 00:00:00
Title: Sag C-110/05: Sag anlagt den 4. marts 2005 af Kommissionen for De Europæiske Fællesskaber mod Den Italienske Republik

14.5.2005   
            
            
               DA
            
            
               Den Europæiske Unions Tidende
            
            
               C 115/12
            
         Sag anlagt den 4. marts 2005 af Kommissionen for De Europæiske Fællesskaber mod Den Italienske Republik
   (Sag C-110/05)
   (2005/C 115/23)
   Processprog: italiensk
   Ved De Europæiske Fællesskabers Domstol er der den 4. marts 2005 anlagt sag mod Den Italienske Republik af Kommissionen for De Europæiske Fællesskaber ved D. Recchia og F. Amato, som befuldmægtigede.
   Kommissionen har nedlagt følgende påstande:
   
               1)
            
            
               Det fastslås, at Den Italienske Republik har tilsidesat sine forpligtelser i henhold til EF-traktatens artikel 28, da sagsøgte forbyder motorkøretøjer at trække et påhængskøretøj.
            
         
               2)
            
            
               Den Italienske Republik tilpligtes at betale Kommissionens sagsomkostninger.
            
         Søgsmålsgrunde og væsentligste argumenter:
   Artikel 56 i den italienske færdselslov forbyder motorkøretøjer, bortset fra traktorer, at trække et påhængskøretøj.
   Ifølge Kommissionen har dette forbud utvivlsomt til følge at hindre brugen af påhængskøretøjer, der er lovligt fremstillet og markedsført i andre medlemsstater, hvor et sådant forbud ikke forekommer, og dermed hindre import og salg af sådanne køretøjer i Italien.
   Kommissionen finder derfor, at Den Italienske Republik har tilsidesat sine forpligtelser i henhold til artikel 28 EF.